Георги Цанев
Капки от къпина

chitanka.info

Като въжета в русите стърнища,

краката ми оплитате, къпини.

Но свети като въглени в огнище,

кръвта ви на купчини, на купчини.

И аз посягам бавно да откъсна

от плодовете сладостно-тръпчиви.

Но като змии те по мене съскат

и всъщност всичко сладко е горчиво.

Поемам дъх, изправен след полето,

и в мен потичат капките парливи.

Но мисля си далеч са от сърцето,

или са от небраните къпини.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.